Toimikaudeksi 28.11.2019-27.11.2022 asetetun vaatimustenmukaisuuden arviointiasiain

neuvottelukunnan pätevyyden toteamistoimen jaoston kokous

Aika 28.5.2020 klo 12:02-13.59

Paikka Skype-kokous

Osallistujat Päivi Kähkönen, Puheenjohtaja
Erkko Airo
Jenni Harjuoja
Eeva Liisa Hartikainen, n. klo 13 asti
Mari Juntunen
Hanna Järvenpää
Marja-Leena Järvinen
Harri Kaartinen
Jari Knuuttila
Arto Mustonen
Leila Muukkonen
Teemu Näykki, n. klo 13 asti
Sari Sahlberg
Tarja Sarjakoski, osa kokouksesta
Sirpa Sillstén
Risto Suominen
Tom Wilenius
Reetta Grenman, sihteeri

Poissa Mika Raateoja

1. Kokouksen avaus, esittäytyminen

Puheenjohtaja avasi kokouksen klo 12.02, osallistujat esittäytyivät.

1. Kokouksen laillisuus ja päätösvaltaisuus

Todettiin kokous laillisesti kokoon kutsutuksi ja päätösvaltaiseksi.

1. Esityslistan hyväksyminen

Hyväksyttiin ennakkoon toimitettu asialista kokouksen esityslistaksi.

1. Jaoston työjärjestys, tehtävät ja toimintatavat (liite)

Käytiin läpi kokousmateriaalissa toimitettu luonnos työjärjestykseksi. Keskusteltiin kohdasta ”Jaosto ottaa kantaa pätevyyden arviointimenettelyjä koskeviin keskeisiin toimintaperiaatteisiin, kuten akkreditointivaatimuksiin, arviointiperiaatteisiin ja oppaisiin.” ja selvennettiin, mitä sillä tarkoitetaan. Kohta mahdollistaa arviointiperiaatteiden toteutumisen seurannan ja kannan ottamisen toteutumiseen. Hyväksyttiin luonnos jaoston työjärjestykseksi kaudelle 28.11.2019-27.11.2022.

Lisäksi keskusteltiin VANK P:n työtavoista. Käytiin läpi varsinaisten ja varahenkilöiden osallistuminen kokouksiin. Kummatkin saavat olla paikalla kokouksissa, ja mikäli varsinainen jäsen on estynyt, tulee hänen ilmoittaa siitä varahenkilölleen.

Keskusteltiin jaoston pöytäkirjojen julkisuudesta ja saatavuudesta ja siitä mistä ne ovat saatavilla. On vielä ratkaisematta, tuleeko TEMin sivuille niille mahdollista paikkaa. Pöytäkirjat on mahdollista asettaa saataville myös FINASin nettisivulle. Asiaa selvitellään ja palataan siihen seuraavassa kokouksessa. (1)

Päätettiin myös luoda jaoston kokousten vuosikalenteri, johon on kauden ajalle suunniteltu kokousten aiheet ja johon kirjataan ylös kauden aikana esiin nousevat aiheet. (2)

1. Jaoston toimintasuunnitelma toimikaudelle 2019–2022 (liite)

Sihteeri esitteli ennakkokyselyn tulokset (liite). Esille tulleet käsiteltävät aiheet otettiin huomioon työryhmien suunnittelussa ja kokousten vuosikalenterissa.

Käytiin läpi luonnos toimintasuunnitelmaksi ja hyväksyttiin se toimintasuunnitelmaksi muutoksitta.

1. Jaoston työryhmien suunnittelu

Risto Suominen kertoi lyhyesti, millaista työryhmien toiminta on ollut aiempina vuosina. Sovittiin, että valitaan tässä vaiheessa 1-3 aihetta työryhmille. Tarkennetaan aiheita ja ehdotetaan osallistujia työryhmiin seuraavaan kokoukseen mennessä, jolloin työryhmät vahvistetaan. (3)

Työryhmän puheenjohtajan on oltava VANK P:n jäsen, mutta muut jäsenet voivat olla myös täysin VANKin ulkopuolisia. Todettiin, että työryhmän tavoitteena ei välttämättä tarvitse olla luoda uutta arviointiperiaatetta tai vastaava vaan sen tehtävä voi olla myös aiempien arviointiperiaatteiden toteutumisen seurantaa.

Kokouksessa tuotiin esiin, että työryhmästä ”Etäarvioinnin käytännöt ja periaatteet” -aiheen käsittelyyn ja arviointiperiaatteen luontiin olisi FINASille paljon hyötyä nykyisessä toimintaympäristössä. Käytiin keskustelua aiheen rajaamisesta ja kuinka riskiperusteisen arvioinnin periaatteita ja toteutumista voitaisiin ottaa mukaan aiheeseen. ”Etäarvioinnin käytännöt ja periaatteet” valittiin yhdeksi työryhmäaiheeksi.

Toiseksi työryhmäksi päätettiin muodostaa arviointiperiaatteiden toteutuksen seurantaa tekevä ryhmä. Työryhmän tehtävänä olisi aloittaa selvittämällä arviointiperiaatteen A13 (Periaatteet riskiperusteiselle arvioinnille) toteutumisen seurantaa aloittaen FINASin toiminnasta ja luoda samalla prosessi arviointiperiaatteiden toteutumisen havainnointiin. Prosessia hyödyntäen myös muiden arviointiperiaatteiden toteutumista voidaan tarkastella.

1. FINASin toiminnan esittely ja ajankohtaista FINASista

Risto Suominen esitteli ajankohtaiset kuulumiset FINASista ja esitteli lyhyesti FINASin toimintaa.

EA:n vertaisarviointi
EA:n vertaisarviointi toteutettiin marraskuussa 2019. Poikkeamien korjaavat toimenpiteet on toimitettu arviointiryhmälle arvioitavaksi huhtikuussa 2020 määräajan puitteissa. Tavoitteena saada vertaisarviointi päätökseen syksyllä 2020.

FINASin resurssit
Keväällä on tehty kaksi korvausrekrytointia kahden pääarvioijan osalta ja lisäksi täytetty määräaikainen suunnittelijan viransijaisuus.

COVID-19 -tilanteen vaikutukset toimintaan
FINAS on toistaiseksi siirtynyt pandemiatilanteen takia etäarviointeihin. Arviointeja on tehty hyödyntäen Skypeä ja Teamsiä sekä eräiden toimijoiden videoyhteyksiä. Paikan päällä tehtäviin arviointeihin siirrytään asteittain syyskuussa 2020 tilanteen niin salliessa.
Kansainväliset akkreditointeihin liittyvät paikan päällä toteutettavat kokoukset peruttiin järjestäjien toimesta maaliskuun alussa kevään osalta. Syksyn osalta tilanteesta tietoa kesän kuluessa.

Sähköinen allekirjoitus ja arkistointi
FINASissa on otettu käyttöön sähköinen allekirjoitus ja sähköinen arkistointi. Kaikki tallenteet (esim. akkreditointipäätökset, pätevyysalueet ja arviointiselosteet toimitetaan sähköisesti. Meneillään olevien arviointiprosessien osalta käyttöönotto tehdään vaiheittain

1. Seuraavat kokoukset

Puheenjohtaja ehdotti, että kokouksia järjestettäsiin neljästi vuodessa eli noin kolmen kuukauden välein. Seuraaville kokouksille syyskuun alussa ja joulukuun alussa etsitään sopiva ajankohta kyselyn avulla.

Seuraavissa kokouksissa seurattavat asiat:

1 Jaoston pöytäkirjojen julkisuus ja saatavuus

2 Jaoston kokousten vuosikalenteri

3 Tarkennetaan aiheita ja ehdotetaan osallistujia työryhmiin

1. Muut asiat

Ei muita asioita.

1. Kokouksen päättäminen

Puheenjohtaja päätti kokouksen klo 13.59 ja kiitti osallistujia.

Pöytäkirjan laatija

Reetta Grenman
VANK P-jaoston sihteeri

Liitteet Jaoston työjärjestys

Jaoston toimintasuunnitelma
Suunnittelukyselyn tulos

Jakelu Pätevyyden toteamistoimen jaoston jäsenet

Tiedoksi Neuvottelukunnan työjaosto, VANK-sihteeristö